**OBRAZLOŽENJE I. IZMJENA I DOPUNA PLANA PRORAČUNA ZA 2022. GODINU**

Gradonačelnica Grada Zlatara je 10. lipnja 2022. godine uputila Nacrt I. izmjene i dopune Plana Proračuna Grada Zlatara za 2022. godinu na javnu raspravu putem objave na internet stranici Grada Zlatara do 19. lipnja 2022. godine.

Prijedlog I. izmjene i dopune plana proračuna Grada Zlatara za 2022. godinu utvrđen je u iznosu od 55.904.817,91 kuna.

Planira se povećanje gradskih prihoda prvenstveno zbog naloga Državnog ureda za reviziju da se moraju poduzimati radnje za urednu i pravovremenu naplatu gradskih prihoda dok se povećanje poreza na kuće za odmor, komunalne naknade i naknade za uređenje voda planira i zbog novih zaduženja na temelju izmjere objekata na području Grada.

U plan su uvršteni novi projekti koji su započeli, a financirani sredstvima EU i Državnog proračuna, a to su Projekt 3,2,1 KRENI (P033-6, P034-4) kojim se sufinancira i plaća administratora projekta zaposlenog u gradskoj upravi u iznosu od 28.050,00, prijevoz u iznosu od 1.360,00 (troškovi za 2022. godinu – R009-3, R009-4, R014-1, R014-2) i troškovi promidžbe i vidljivosti projekta u iznosu od 74.970,00 – R034-2 za produženi boravak u vrtiću i MIPOS za zapošljavanje žena na poslovima poboljšanja kvalitete života krajnjih korisnika pružanjem pomoći u kući – P033-8, P035-22, R042-1, R042-2, R042-1A, R042-2A) te opremanja kulturno – info. Turističkog centra u naselju Belec u iznosu od 250.000,00 (P033-5, R101-7, R101-8).

Također se planira pomoć iz Državnog proračuna za asfaltiranje nerazvrstanih cesta u iznosu od 326.000,00 kuna (P029-3 i R095-9A) i za modernizaciju ulice M. Gupca u iznosu od 330.000,00 kuna (P035-21 I R096) te od Krapinsko – zagorske županije za uređenje vijećnice 200.000,00 kuna (P036-6).

Planiraju se primici od zaduživanja od HPB d.d. u iznosu od 479.113,00, a zbog prolongacije kredita do kraja veljače obzirom da su radovi završeni tek u 2022. godini – P046-1, R197).

U plan je uključen i manjak prihoda utvrđen za 2021. godinu u iznosu od 2.308.583,85 kuna (R001-M), a koji će se pokriti u 2022. godini (zbog projekta Rekonstrukcije i dogradnje dječjeg vrtića i Izgradnje reciklažnog dvorišta).

Planira se povećanje sudskih i sličnih troškova R028 zbog postupaka prisilne naplate za koje se koriste usluge odvjetničkog ureda.

Planira se povećanje sredstava za Energiju R017 za 50.000,00, R072 za 50.000,00, R075-1 za 230.000,00 zbog povećanja cijena energenata.

U cilju da se što prije završi postupak ažuriranja baze podataka za komunalnu naknadu i kuće za odmor planira se povećanje sredstava za 450.000,00 kuna za izmjeru objekata (R091-5).

Planiraju se sredstva za prostorno programsku studiju – aktiviranje područja Ivančice u iznosu od 81.250,00 (R111-21), dogradnju sustava javne rasvjete u iznosu od 145.970,00 – R197-1 zbog nabave novih rasvjetnih tijela, te za energetski pregled javne rasvjete u iznosu od 57.000,00 kuna – R197-1A.

Zbog preusmjeravanja sredstava za povećanje troškova energije, dodatnog sufinanciranja rada Dječjeg vrtića i jaslica Zlatarsko zlato i sufinanciranja projekata za koje su odobrena sredstva smanjena su sredstva za neke planirane projekte kao što su kupnja zemljišta R101-6 za 500.000,00 kuna, oprema za javne površine R066-1 za 100.000,00 kuna, postavljanje automatske cestovne rampe i pilomata R066-5 za 150.000,00 kuna, kupnja komunalne opreme za smeće R084-2 za 100.000,00 kuna, uređenje prostora za djecu R111-6 za 200.000,00 kuna, uređenje parkirališta R111-9, R111-13 za 1.020.000,00, studija i strategija zelene infrastrukture R111-20 za 250.000,00 kuna.

Kao radni materijal predložen je Proračun i Projekcije ispisane po pozicijama dok će se za potrebe objave, sukladno zakonu, ispisati prema računskom planu.